Γεγονότα Μαρτίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάρτιο του 2017, συνοδευόμενα από τις πηγές μέσω των οποίων μεταδόθηκαν. 

## 1 Μαρτίου

;Οικονομία
*Ο Βιομηχανικός Δείκτης Ντάου Τζόουνς ξεπερνά τις 21.000 μονάδες, φτάνοντας στο μεγαλύτερο σημείο όλων των εποχών. (''Los Angeles Times'')

;Πολιτική και εκλογές
*Ο πρόεδρος του Σουδάν Ομάρ αλ Μπασίρ διορίζει τον αντιπρόεδρο Μπακρί Χασάν Σαλέχ ως πρωθυπουργό, το πρώτο πρόσωπο στο αξίωμα αυτό από το πραξικόπημα του 1989. (Reuters)
*Ο πρωθυπουργός του Λεσότο Πακαλίτα Μοσισίλι, χάνει την ψήφο εμπιστοσύνης στο κοινοβούλιο και προκηρύσσει πρόωρες εκλογές. (SABC)

;Επιστήμη και τεχνολογία
*Επιστήμονες ανακοινώνουν την ανακάλυψη μικροαπολιθωμάτων των οποίων η ηλικία υπολογίζεται σε σχεδόν 4,3 δισ. χρόνια, μέσα σε βράχους από τις ακτές του κόλπου του Χάντσον στο βόρειο Κεμπέκ του Καναδά, τα οποία μπορεί να εκπροσωπούν τις αρχαιότερες γνωστές μαρτυρίες της γήινης ζωής. (Reuters) 

## 2 Μαρτίου

;Καταστροφές και δυστυχήματα
*Από έκρηξη μεθανίου σε ανθρακωρυχείο στο Λβιβ της Ουκρανίας, με αποτέλεσμα τον θάνατο τουλάχιστον 8 μεταλλωρύχων, με άγνωστη την τύχη άλλων 20. (Al Jazeera)
*Από χιονοστιβάδα που πλήττει την ιταλική πόλη Κουρμαγιέρ, σκοτώνονται τουλάχιστον 3 άνθρωποι και ισάριθμοι τραυματίζονται, ενώ δυο ακόμη πιστεύεται ότι είναι αγνοούμενοι. (BBC)

;Νόμος και έγκλημα
*Ο πρώην πρόεδρος της Αιγύπτου Χόσνι Μουμπάρακ αθωώνεται από τις κατηγορίες για τον θάνατο εκατοντάδων αντικυβερνητικών διαδηλωτών στη διάρκεια της Αιγυπτιακή Επανάσταση του 2011. (''The Guardian'')

;Πολιτική και εκλογές
*Εκλογές για Συνέλευση στη Βόρεια Ιρλανδία (2017)
**Στις κάλπες προσέρχονται οι ψηφοφόροι στη Βόρεια Ιρλανδία για την εκλογή αντιπροσώπων έπειτα από την προκήρυξη πρόωρων εκλογών μετά την παραίτηση του αντιπροέδρου της κυβέρνησης Μάρτιν Μακγκίνις από το Σιν Φέιν αναφορικά με τους κακούς χειρισμούς του Δημοκρατικού Ενωτικού Κόμματος. (BBC News)
*Η κυβέρνηση της Σουηδίας καταθέτει νομοσχέδιο στο Riksdag με το οποίο θα επαναφέρει την υποχρεωτική στρατιωτική θητεία στη χώρα αυτό το καλοκαίρι, σε απάντηση στις διεθνείς προκλήσεις. (Al Jazeera)

## 3 Μαρτίου

;Καταστροφές και δυστυχήματα
*Σύμφωνα με τις αρχές στη Ζιμπάμπουε, από τις πλημμύρες έχουν πεθάνει από τον Δεκέμβριο του 2016 συνολικά 246 άτομα και γύρω στα 2.000 έχουν μείνει άστεγα.
(Al Jazeera)

;Πολιτική και εκλογές
*Εκλογές για Συνέλευση στη Βόρεια Ιρλανδία (2017)
**Ο Μάικ Νέσμπιτ ανακοινώνει την παραίτησή του από την ηγεσία του Ενωτικού Κόμματος του Όλστερ (UUP) έπειτα από την κακή απόδοση του κόμματός του στις χθεσινές εκλογές για τη Συνέλευση της Βόρειας Ιρλανδίας. (BBC)

## 4 Μαρτίου
;Καταστροφές και δυστυχήματα
*Τουλάχιστον 110 άτομα έχουν πεθάνει από την ξηρασία στο Μπέι της Σομαλίας, κατά τις τελευταίες 48 ώρες, σύμφωνα με τον πρωθυπουργό Χασάν Αλί Χάιρε. (''The Independent'')

;Νόμος και έγκλημα
*Εκτελούνται 15 άτομα στην Ιορδανία, ανάμεσα στα οποία και 10 καταδικασμένοι σε θάνατο με την κατηγορία της τρομοκρατίας. (Reuters)

## 5 Μαρτίου
;Πόλεμος και επιθέσεις
*Απελευθερώνονται 127 αιχμάλωτοι των ανταρτών του Σουδάν. (Al Jazeera)

;Νόμος και έγκλημα
*Στο Ισραήλ παύει να διώκεται ποινικά η χρήση κάνναβης για πρώτη φορά και αντικαθίσταται με την αποκλειστική επιβολή προστίμου.(''Haaretz'')

## 6 Μαρτίου
;Πόλεμος και επιθέσεις
*Σύμφωνα με την κυβέρνηση της Μιανμάρ, τουλάχιστον 30 άτομα σκοτώνονται σε επιχείρηση του στρατού σε διάφορες εγκαταστάσεις της αστυνομίας, του στρατού και της κυβέρνησης στο Λαουκάι. (Reuters)

;Διεθνείς σχέσεις
*Η Νότια Κορέα ισχυρίζεται ότι η Βόρεια Κορέα εκτόξευσε αρκετούς πυραύλους από το σταθμό εκτόξευσης του Σοχάε προς τη Θάλασσα της Ιαπωνίας.
(Agencies via Channel News Asia)  
**Σύμφωνα με την ιαπωνική κυβέρνηση, τρεις από τους πυραύλους εισήλθαν στην Αποκλειστική Οικονομική Ζώνη της Ιαπωνίας. (NPR)

## 7 Μαρτίου

;Καταστροφές και δυστυχήματα
*Στη Μαδαγασκάρη ο κυκλώνας Ινάουο ενσκήπτει στο νησί και φέρνει τις ισχυρότερες καταιγίδες στη χώρα εδώ και 13 χρόνια. (The Weather Channel)
*Από τη σύγκρουση ενός φορτηγού τρένου της CSX Transportation με ναυλωμένο λεωφορείο στο Μπιλόξι, του Μισισίπι, σκοτώνονται 4 άτομα και δεκάδες άλλων τραυματίζονται.(Fox News)

;Διεθνείς σχέσεις
*Η Βόρεια Κορέα απαγορεύει προσωρινά την έξοδο από τη χώρα σε όλους τους Μαλαισιανούς υπηκόους εν μέσω της διαμάχης για τον θάνατο του Κιμ Γιονγκ Ναμ, του δίδυμου αδερφού του Κιμ Γιονγκ-αν. (BBC) (Channel News Asia) 

;Νόμος και έγκλημα
*Vault 7
**Τα WikiLeaks δημοσιεύουν χιλιάδες έγγραφα, που ισχυρίζεται ότι παρέχουν λεπτομέρειες για λογισμικό κατασκοπίας που χρησιμοποιήθηκε από τις ΗΠΑ και την CIA. (''The New York Times'')

;Πολιτική και εκλογές
*Προσφυγική κρίση στην Ευρώπη
**Η Εθνοσυνέλευση της Ουγγαρίας εγκρίνει την αυτόματη απέλαση για όσους αιτούντες άσυλο εισέρχονται στη χώρα. (BBC)

## 8 Μαρτίου
;Πόλεμος και επιθέσεις
* Σε βομβιστική επίθεση καμικάζι και αγνώστων ενόπλων ντυμένων γιατροί σε στρατιωτικό νοσοκομείο στην Καμπούλ, σκοτώνοντας τουλάχιστον 38 άτομα και τραυματίζοντας δεκάδες, με το ΙΚΙΛ να αναλαμβάνει την ευθύνη. (''The Guardian'')
*Τουλάχιστον 21 άτομα σκοτώνονται έπειτα από δύο βομβιστικές επιθέσεις αυτοκτονίας σε γαμήλιο πάρτι κοντά στο Τικρίτ του Ιράκ. (Al Jazeera)

;Καταστροφές και δυστυχήματα
*Η γιγάντια εθνική αψίδα από ασβεστόλιθο Γαλάζιο Παράθυρο στο νησί Γκόζο της Μάλτας καταρρέει εξαιτίας καταιγίδας. (''Times of Malta'')
*Από πυρκαγιά που ξεσπά σε ορφανοτροφείο στη Σαν Χοσέ Πινούλα της Γουατεμάλας σκοτώνονται τουλάχιστον 38 παιδιά. (BBC)

;Νόμος και έγκλημα
*Σκοτώνεται από πυρά ο βουλευτής Αμπντελατίφ Μιντράς στην Καζαμπλάνκα. (Reuters)

;Πολιτική και εκλογές
*Σε ένδειξη διαμαρτυρίας για την πολιτική του προέδρου Ντόναλντ Τραμπ γίνεται η γενική απεργία των γυναικών που ονομάζεται Day Without a Woman. (''The Verge'')

## 9 Μαρτίου
;Τέχνες και πολιτισμός
*Γερμανοί και Αιγύπτιοι αρχαιολόγοι ανακαλύπτουν ένα ανθρωποειδές άγαλμα με ύψος γύρω στα 8 μέτρα, που πιστεύεται ότι είναι του φαραώ Ραμσή Β΄ στην Ηλιούπολη του βορειοανατολικού Καΐρου. (The Daily Telegraph)

;Δυστυχήματα
*Από την κατάρρευση κινητής γέφυρας κοντά στην Ανκόνα της Ιταλίας, με αποτέλεσμα να σκοτωθούν 2 Ιταλοί και να τραυματιστούν 2 Ρουμάνοι εργάτες.(BBC)
*Σε δυστύχημα με υπερφορτωμένο λεωφορείο σε ορεινό δρόμο σρην επαρχία Τζατζακόρτ του Νεπάλ σκοτώνονται τουλάχιστον 24 άνθρωποι. (Al Jazeera)

;Νόμος και έγκλημα
*Άγνωστος επιτίθεται εναντίον ατόμων στον κεντρικό σιδηροδρομικό σταθμό στο Ντίσελντορφ της Γερμανίας τραυματίζοντας 7 άτομα, ένα από τα οποία σοβαρά, σε επίθεση με πελέκι. Ένας ύποπτος συλλαμβάνεται από την αστυνομία. (CNN)

## 10 Μαρτίου

;Πόλεμος και επιθέσεις
**Σε αεροπορικό πλήγμα του υπό σαουδαραβική διοίκηση συνασπισμού σε αγορά της κυβερνητικής επαρχίας Αλ Ουντάιντα στην Υεμένη σκοτώνονται τουλάχιστον 20 πολίτες και 6 πολεμιστές Χούτι. (AFP μέσω ''Daily Mail'')

;Καταστροφές και δυστυχήματα
*Από τη συντριβή ελικοπτέρου στην επαρχία Μπουγιουκτσεκμετζέ της Κωνσταντινούπολης, σκοτώνονται τουλάχιστον 7 άτομα. (''Daily Sabah'')
*ο αριθμός των νεκρών από την πυρκαγιά σε ορφανοτροφείο της Σαν Χοσέ Πινούλα της Γουατεμάλας, αυξάνεται σε τουλάχιστον 35 παιδιά. (Reuters)

;Διεθνείς σχέσεις
*Ο επικεφαλής Συντονιστικού του Γραφείου των Ηνωμένων Εθνών επί Ανθρωπιστικών Θεμάτων Στίβεν Ο'Μπράιεν, αναφέρει ότι περισσότερα από 20 εκατ. άνθρωποι στον κόσμο υποφέρουν από τη χειρότερη ανθρωπιστική κρίση από την εποχή του Δευτέρου Παγκοσμίου Πολέμου με σοβαρές ελλείψεις σε τρόφιμα να καταγράφονται στην Υεμένη, στο Νότιο Σουδάν, στη Σομαλία και στη βορειοανατολική Νιγηρία. (BBC)

;Πολιτική και εκλογές
*Εγκρίνεται από το Συνταγματικό Δικαστήριο της Νότιας Κορέας η καθαίρεση της προέδρου της χώρας, Παρκ Γκουν-χιέ. Ο Χουάνγ Κιο Αν αναλαμβάνει μεταβατικός πρόεδρος. (Reuters)

## 11 Μαρτίου
;Πόλεμος και επιθέσεις
*Εμφύλιος πόλεμος στη Συρία
**Στη διάρκεια δύο βομβιστικών επιθέσεων στην περιοχή Μπαμπ αλ Σαγκίρ στη Δαμασκό, σκοτώνονται τουλάχιστον 30 άνθρωποι, οι περισσότεροι Ιρακινοί προσκυνητές, και τραυματίζονται περισσότεροι από 100. (Al Jazeera)

;Καταστροφές και δυστυχήματα
* Τουλάχιστον 9 άτομα χάνουν τη ζωή τους από πυρκαγιές στη διάρκεια της νύχτας στο Κέιπ Τάουν της Νότιας Αφρικής. (All Africa)

;Διεθνείς σχέσεις
*Διπλωματικό επεισόδιο ανάμεσα σε Ολλανδία και Τουρκία:
** Οι ολλανδικές αρχές δεν δίνουν άδεια προσγείωσης στο αεροσκάφος που μεταφέρει τον Τούρκο υπουργό Εξωτερικών Μεβλούτ Καβούσογλου, ο οποίος ετοιμαζόταν να μιλήσει σε συγκέντρωση υπέρ του "ναι" στο προσεχές τουρκικό δημοψήφισμα, στο Ρότερνταμ. (BBC)
**Ο Τούρκος πρόεδρος Ρετζέπ Ταγίπ Ερντογάν δηλώνει ότι η Ολλανδία είναι "απομεινάρια των Ναζί και των φασιστών", μετά την επιστροφή του αεροπλάνου. (BBC)
** Οι ολλανδικές αρχές απελαύνουν την υπουργό Οικογενειακών Θεμάτων Φατμά Μπετίλ Σαγιάν Καγιά από το Ρότερνταμ και στην συνοδεύουν στα γερμανικά σύνορα. (BBC)

;Πολιτική και εκλογές
*Πολιτειακές εκλογές στην Δυτική Αυστραλία (2017)
**Διενεργούνται βουλευτικές εκλογές στην πολιτεία της Δυτικής Αυστραλίας στις οποίες το Φιλελεύθερο Κόμμα του Κόλιν Μπαρνέτ ηττάται από τους Εργατικούς του Μαρκ Μακ Γκόουαν έπειτα από οκταήμερη παραμονή στην εξουσία. (ABC News)

;Αθλητισμός
*Στο ράγκμπι το εξαεθνές πρωτάθλημα κατακτά η κάτοχος του τίτλου Αγγλία νικώντας τη Σκωτία 61–21 στο Λονδίνο. (''The Guardian''), (Radio New Zealand)

## 12 Μαρτίου

;Καταστροφές και δυστυχήματα
*Από κατολίσθηση σε χωματερή στα περίχωρα της Αντίς Αμπέμπα, σκοτώνονται τουλάχιστον 48 άτομα. (BBC)
*Οδηγός λεωφορείου στην αϊτινή πόλη Γκονάιβες πέφτει πάνω σε πλήθος που γιόρταζαν τη Ραρά, ενώ επιτάχυνε λόγω δυστυχήματος που είχε γίνει νωρίτερα με 1 νεκρό, με αποτέλεσμα να σκοτωθούν τουλάχιστον 38 άτομα, ανάμεσα στα οποία και μία ομάδα πλανόδιων μουσικών, ενώ 17 άλλα άτομα τραυματίζονται. (Sky News)

;Πολιτική και εκλογές
*Βουλευτικές εκλογές στην Αμπχαζία (2017)
**Στο αποσπασμένο κρατίδιο της Αμπχαζίας οι ψηφοφόροι προσέρχονται στις κάλπες για τις βουλευτικές εκλογές. (Radio Free Europe/Radio Liberty)
*Ο πρωθυπουργός της Αλβανίας Έντι Ράμα απολύει 4 υπουργούς της κυβέρνησης, μεταξύ των οποίων και ο υπουργός Εσωτερικών Σαϊμίρ Ταχίρ και ο υπουργός Υγείας Ιλίρ Μπεκάι, σε μία απόπειρα να γίνει η κυβέρνηση πιο τεχνοκρατική, έπειτα από διαμαρτυρίες του Δημοκρατικού Κόμματος. (Reuters)
*Ο πρώην πρόεδρος της κυβέρνησης της Καταλονίας, Άρτουρ Μας, τιμωρείται με διετή αποκλεισμό από κάθε δημόσιο αξίωμα, επειδή οργάνωσε ανεπίσημο και μη συνταγματικό δημοψήφισμα για την ανεξαρτησία το 2014. (''The Guardian'')

## 13 Μαρτίου
;Διεθνείς σχέσεις
*Η Τουρκία απαγορεύει την επιστροφή του Ολλανδού πρέσβη Κορνέλις βαν Ράι από την ολλανδική πρεσβεία στην Άγκυρα και κλείνει τον εναέριο χώρο για τους Ολλανδούς διπλωμάτες. (''The Guardian'')

;Πολιτική και εκλογές
*Ουγγρική προεδρική εκλογή (2017)
**Ο Γιάνος Άντερ επανεκλέγεται Πρόεδρος της Ουγγαρίας από την Εθνοσυνέλευση. (UPI)

## 14 Μαρτίου
;Πόλεμος και επιθέσεις
*Πειρατεία στη Σομαλία
**Στα ανοικτά των βόρειων ακτών, Σομαλοί πειρατές καταλαμβάνουν το πλοίο *Aris 13*, ένα δεξαμενόπλοιο ιδιοκτησίας Ηνωμένων Αραβικών Εμιράτων και απάγουν 8 μέλη του πληρώματος με καταγωγή από τη Σρι Λάνκα. Είναι η πρώτη πειρατεία σε μεγάλο εμπορικό σκάφος εδώ και 5 χρόνια. (AP μέσω ''The Independent'')

;Καταστροφές και δυστυχήματα
*Από πυρκαγιά σε αποθήκη πυροτεχνημάτων στη Νετάνια του Ισραήλ, πεθαίνουν 2 άτομα και άλλα 5 τραυματίζονται. (Reuters)
*Από τη συντριβή ελικοπτέρου της Ιρλανδικής Ακτοφυλακής στα ανοικτά των ακτών της κομητείας Μάγιο, σκοτώνεται 1 άτομο και άλλα 3 αγνοούνται. (RTÉ)
*Από τις χιονοπτώσεις στις βορειανατολικές ΗΠΑ χάνουν τη ζωή τους 6 άτομα. (The Weather Channel)

## 15 Μαρτίου

;Πολιτική και εκλογές
*Ολλανδικές γενικές εκλογές (2017)
**Οι ψηφοφόροι στην Ολλανδία προσέρχονται στις κάλπες για τις γενικές εκλογές. Οι δημοσκοπήσεις έξω από τα εκλογικά τμήματα δείχνουν ότι το Λαϊκό Κόμμα για Ελευθερία και Δημοκρατία του Μαρκ Ρούτε θα κερδίσει περισσότερες έδρες στις εκλογές αυτές. (BBC)

## 16 Μαρτίου
;Πόλεμος και επιθέσεις
*Οι Σομαλοί πειρατές του τάνκερ *Aris 13*, αφήνουν ελεύθερους τους ομήρους, χωρίς όρους. (BBC)
*Εμφύλιος πόλεμος στη Συρία
***Άγνωστος βομβαρδίζει από αέρος ένα μουσουλμανικό τέμενος στο ανταρτοκρατούμενο χωριό αλ Τζίνεχ κοντά στο Χαλέπι, σκοτώνοντας το λιγότερο 42 άτομα. (BBC)

;Επιστήμη και τεχνολογία
*Το SpaceX εκτοξεύει επιτυχώς τον δορυφόρο EchoStar 23. (NASA Spaceflight)

## 17 Μαρτίου
;Πόλεμος και επιθέσεις
*Η Πολεμική Αεροπορία του Ισραήλ εξαπολύει αρκετά αεροπορικά πλήγματα εναντίον στόχων εντός της Συρίας και για πρώτη φορά αναλαμβάνει την ευθύνη δημόσια.(CNN), (AP) 
*Στην Υεμένη άγνωστος βάλλει με ελικόπτερο τύπου Απάτσι εναντίον πλοίου με Σομαλούς πρόσφυγες στα ανοικτά των ακτών της Υεμένης, με συνέπεια τον θάνατο τουλάχιστον 40 εξ αυτών και τον τραυματισμό άλλων 35. (Reuters), (AFP via MSN)
*Στην Ισπανία, η βασικική αυτονομιστική οργάνωση ΕΤΑ ανακοινώνει τον πλήρη αφοπλισμό της πριν τις 8 Απριλίου 2017. (BBC)

;Καταστροφές και δυστυχήματα
*Από τις σφοδρές βροχοπτώσεις στο Περού πεθαίνουν τουλάχιστον 67 άνθρωποι και χιλιάδες άλλων αναγκάζονται να εγκαταλείψουν τα σπίτια τους. (''The Guardian'')

;Επιστήμη
*Στον Γάλλο μαθηματικό Υβ Μεγιέρ απονέμεται το βραβείο Άμπελ για την εργασία του στην μαθηματική θεωρία των κυματίων. ''The Guardian''

## 18 Μαρτίου

;Διεθνείς σχέσεις
*Φτάνουν στην Εσθονία 800 Βρετανοί στρατιώτες, ως τμήμα της ενισχυμένης παρουσίας του NATO στην περιοχή της ανατολικής Ευρώπης. (''The Guardian'')

;Νόμος και έγκλημα
*Πυροβολείται θανάσιμα από τις γαλλικές δυνάμεις ασφαλείας ο δράστης της επίθεσης στο αεροδρόμιο Ορλί του Παρισιού, Ζιγιέντ Μπεν Μπελγκασέμ, ο οποίος απείλησε με το όπλο του μία στρατιωτίνα που περιπολούσε στο αεροδρόμιο. Το αεροδρόμιο εκκενώνεται προσωρινά και ο δράστης αποκαλύπτεται ότι ήταν γνωστός στις αρχές. Το κίνητρο της επίθεσης είναι άγνωστο. (BBC), (Reuters), (USA Today), (France 24), (''The New York Times'')

## 19 Μαρτίου
;Πολιτική και εκλογές 
*Το Σοσιαλδημοκρατικό Κόμμα της Γερμανίας επιλέγει στην ηγεσία του τον Μάρτιν Σουλτς.(Reuters)

## 20 Μαρτίου
;Καταστροφές και δυστυχήματα
*Από την πτώση ενός τεράστιου δέντρου σε πισίνα στους καταρράκτες Κιντάμπο στην Γκάνα σκοτώνονται τουλάχιστον 18 άτομα και άλλα 22 τραυματίζονται. (Al Jazeera)
* Από τη συντριβή αεροσκάφους τύπου Antonov An-26 των South Supreme Airlines κατά την προσγείωσή του στο Αεροδρόμιο Ουάου, στο Νότιο Σουδάν, σώζονται οι 43 επιβαίνοντες σε αυτό. (''The Aviation Herald''), (CNN)

;Πολιτική και εκλογές
*Προεδρικές εκλογές στο Ανατολικό Τιμόρ (2017)
**Στις προεδρικές εκλογές που διεξάγονται στο Ανατολικό Τιμόρ νικητής αναδεικνύεται ο Φρανσίσκο Γκουτέρες, ο οποίος υποστηρίχθηκε από τον Ζανάνα Γκουσμάο. (''The Sydney Morning Herald'')

## 21 Μαρτίου
;Πόλεμος και επιθέσεις
*Από έκρηξη παγιδευμένου οχήματος με εκρηκτικά στη Βίλλα Σομάλια, στην επίσημη κατοικία του προέδρου της Σομαλίας Μοχάμεντ Αμπντουλαχί Μοχάμεντ στην Μογκαντίσου, σκοτώνονται τουλάχιστον 5 άτομα. (Citizen)

;Πολιτική και εκλογές
*Παραιτείται ο υπουργός Εσωτερικών της Γαλλίας, Μπρουνό Λερού εν μέσω ενός σκανδάλου, στο οποίο εμπλέκονται οι δύο κόρες του. (BBC)

;Αθλητισμός
*Στο διεθνές μπέιζμπολ 
**Η εθνική ομάδα μπέιζμπολ των ΗΠΑ νικά 2-1 την αντίστοιχη της Ιαπωνίας στο στάδιο Ντότζερ και προκρίνεται στον τελικό του Παγκόσμιου Κλασικού του Μπέιζμπολ για το 2017 (World Baseball Classic). Αυτό γίνεται για πρώτη φορά στην 11χρονη ιστορία του τουρνουά. (USA Today)

## 22 Μαρτίου
;Πόλεμος και επιθέσεις
*Επίθεση στο Γουεστμίνστερ το 2017
**Άγνωστος άντρας επιτίθεται με το όχημά του έξω από το Κοινοβούλιο στο Λονδίνο, μαχαιρώνει έναν αξιωματικό της αστυνομίας και τελικά πυροβολείται από τα πυρά των δυνάμεων ασφαλείας. Συμπεριλαμβανομένου του δράστη, 4 άτομα είναι νεκρά. (BBC), (Sky News), (Fox News)
*Εμφύλιος πόλεμος στη Συρία
**Σε αεροπορικό πλήγμα του υπό αμερικανική διοίκηση συνασπισμού σε σχολείο στα δυτικά της Ράκα σκοτώνονται τουλάχιστον 33 άτομα. (''The Guardian'')

;Καταστροφές
* Πυρκαγιά καταστρέφει το Τέμενος Βαγιαζήτ στο Διδυμότειχο. (iefimerida.gr)

;Αθλητισμός
*Στο διεθνές μπέιζμπολ, World Baseball Classic οι ΗΠΑ νικούν στον τελικό την εθνική ομάδα του Πουέρτο Ρίκο με 8–0 και κατακτά τον πρώτο της τίτλο στο τουρνουά. (AP μέσω ESPN)

## 23 Μαρτίου
;Πόλεμος και επιθέσεις
*Επίθεση στο Γουεστμίνστερ:
**Οι αρχές συλλαμβάνουν τουλάχιστον 8 άτομα σχετικά με την χθεσινή επίθεση. (Fox News) 
**Σύμφωνα με την αστυνομία ο δράστης είναι ο Χαλίντ Μασούντ, ο οποίος είχε ανακριθεί από τις βρετανικές αρχές για τη σχέση του με την τρομοκρατία. (Reuters) 
**Το ΙΚΙΛ αναλαμβάνει την ευθύνη. (''The Telegraph'')
*Ένας πρώην στρατιώτης της Ουκρανίας δολοφονεί τον πρώην βουλευτή της Ρωσίας Ντενίς Βοροβένκοφ στο Κίεβο. (''The Moscow Times'')

;Επιστήμη και περιβάλλον
*Επιβεβαιώνεται ότι θεάθηκε ο νυχτοπαπαγάλος και φωτογραφήθηκε στη Δυτική Αυστραλία για πρώτη φορά και σχεδόν 100 χρόνια. (''The Guardian'')

## 24 Μαρτίου
;Νόμος και έγκλημα
*Ο πρώην πρόεδρος της Αιγύπτου Χόσνι Μουμπάρακ αποφυλακίζεται στο Κάιρο. (AFP)
*Ο φυλακισμένος πρώην πολεμικός ηγέτης του Κονγκό, Ζερμέν Κατανγκά διατάσσεται από το Διεθνές Ποινικό Δικαστήριο να πληρώσει χρήματα ως αποζημίωση για τα θύματά του, στην πρώτη τέτοια απόφαση του δικαστηρίου. (BBC)

;Πολιτική και εκλογές
*Ο Γκίλμαρ Πίσας ορκίζεται πρωθυπουργός του Κουρασάο. (The Curaçao Chronicle) 

## 25 Μαρτίου
;Πόλεμος και επιθέσεις
*Εμφύλιος πόλεμος στη Συρία:
**Τουλάχιστον 16 άνθρωποι σκοτώνονται σε πολλές αεροπορικές επιθέσεις που πλήττουν μια φυλακή στην Ιντλίμπ, όπως ανακοινώνει το Συριακό Παρατηρητήριο για τα Ανθρώπινα Δικαιώματα. (Radio Free Europe/Radio Liberty)

;Τέχνες και πολιτισμός
*Το Αρχιτεκτονικό βραβείο Ντριχάους για την νεοκλασική αρχιτεκτονική απονέμεται στον Ρόμπερτ Άνταμ στο Σικάγο. (The Architect's Newspaper)

;Διαδηλώσεις
*Χιλιάδες ατόμων διαδηλώνουν στο Μινσκ της Λευκορωσίας, παρά την απαγόρευση των διαδηλώσεων, με αιχμή τον επονομάζομενο "φόρο εναντίον των κοινωνικών παρασίτων", που επιβλήθηκε στους ανέργους. (BBC)

## 26 Μαρτίου
;Καταστροφές και δυστυχήματα
*Από τη συντριβή ελικοπτέρου Mi-2 του ουκρανικού στρατού έπειτα από πρόσκρουση σε ηλεκτρικό καλώδιο κοντά στο Κραματόρσκ του Ντόνετσκ σκοτώνονται και οι 5 επιβαίνοντες. (Reuters)

;Νόμος και έγκλημα
*Οι ρωσικές αρχές συλλαμβάνουν εκατοντάδες άτομα στη διάρκεια διαδηλώσεων εναντίον της διαφθοράς ανά τη Ρωσία. Ανάμεσα στους συλληφθέντες είναι και ο ηγέτης της αντιπολίτευσης, Αλεξέι Ναβάλνι. (Reuters) (Reuters)

;Πολιτική και εκλογές
*Βουλγαρικές βουλευτικές εκλογές (2017)
**Οι Βούλγαροι ψηφίζουν για νέο πρωθυπουργό έπειτα από την παραίτηση του Μπόικο Μπορίσοφ. (''The Economist'')
*Στο Χονγκ Κονγκ η Κάριμ Λαμ γίνεται η πρώτη γυναίκα που εκλέγεται στο αξίωμα του επικεφαλής της κυβέρνησης. (''The Telegraph''), (''The New York Times'')
*Στις εκλογές για τα μέλη της Εδαφικής Συνέλευσης στην Ουώλλις και Φουτούνα επανεκλέγονται 9 μέλη. Επίσης, εκλέγονται 11 νέα μέλη στην 20μελή Εδαφική Συνέλευση. (Radio New Zealand International)

## 27 Μαρτίου

;Καταστροφές και δυστυχήματα
*Από χιονοστιβάδα στο Όρος Νάσου στην περιφέρεια Τοσίγκι της Ιαπωνίας, σκοτώνονται τουλάχιστον 8 μαθητές και μαθήτριες στη διάρκεια ορειβατικής εκδρομής. Αγνοούνται 3 μαθητές και 3 δάσκαλοι. (AFP μέσω Channel News Asia) , (CNN)

;Πολιτική και εκλογές
*Βουλγαρικές βουλευτικές εκλογές (2017)
**Τα επίσημα αποτελέσματα από τις χθεσινές εκλογές στη Βουλγαρία δείχνουν ότι το κεντροδεξιό GERB κερδίζει τις πιο πολλές ψήφους. (Yahoo! News)

## 28 Μαρτίου
;Υγεία
*Από επιδημία μηνιγγίτιδας σκοτώθηκαν τουλάχιστον 140 άτομα στη Νιγηρία. (BBC)

;Διεθνείς σχέσεις
*Τίθεται σε ισχύ το καθεστώς χωρίς βίζα για τη Γεωργία, που σημαίνει ότι επιτρέπονται τα ταξίδια στα κράτη μέλη της ΕΕ, με την εξαίρεση τς Ιρλανδίας και του Ηνωμένου Βασιλείου. (Radio Free Europe/Radio Liberty)
*Brexit
**Η πρωθυπουργός του Ηνωμένου Βασιλείου Τερέζα Μέι υπογράφει μια επιστολή με την οποία ενεργοποιείται το Άρθρο 50 της συνθήκης της Λισαβόνας, σηματοδοτώντας την αποχώρηση από την ΕΕ. (BBC)
;Πολιτική και εκλογές
*Οι βουλευτές του Κοινοβουλίου της Σκωτίας ψηφίζουν υπέρ της διεξαγωγής ενός δεύτερου δημοψηφίσματος για την ανεξαρτησία της Σκωτίας εντός διετίας. (Al Jazeera)

## 29 Μαρτίου
;Τέχνες και πολιτισμός
*Ανακοινώνεται από τη Σουηδική Ακαδημία ότι ο Αμερικανός τραγουδιστής και τραγουδοποιός Μπομπ Ντίλαν συμφώνησε τελικά να δεχτεί το Νόμπελ Λογοτεχνίας αυτό το Σαββατοκύριακο σε ιδιωτική τελετή στη Στοκχόλμη. (BBC)

;Καταστροφές και δυστυχήματα
*Σεισμός μεγέθους 6,9 Ρίχτερ πλήττει τη ρωσική Άπω Ανατολή. (Reuters)

;Πολιτική και εκλογές
*Brexit
**Το Ηνωμένο Βασίλειο γνωστοποιεί επίσημα στο Ευρωπαϊκό Συμβούλιο την πρόθεσή του να αποχωρήσει από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας. Δεν έχει υπάρξει ακόμα συμφωνία για έναν οδικό χάρτη διαπραγματεύσεων. (ARD) (''Business Green'')
*Γαλλικές προεδρικές εκλογές (2017)
**Ο πρώην υποψήφιος του Σοσιαλιστικού Κόμματος Μανουέλ Βαλλς ανακοινώνει την υποστήριξή του προς τον Εμανιέλ Μακρόν (En Marche!). (''Bloomberg'')

## 30 Μαρτίου
;Πόλεμος και επιθέσεις
*Συριακός εμφύλιος πόλεμος
**Σύμφωνα με την Ύπατη Αρμοστεία των Ηνωμένων Εθνών για τους Πρόσφυγες, ο συνολικός πληθυσμός των προσφύγων από τη Συρία ξεπέρασαν τα 5 εκατομμύρια. (Radio Free Europe/Radio Liberty)

;Δυστυχήματα
*Από τη συντριβή ιδιωτικού ελικοπτέρου τύπου Twin Squirrel στα όρη Ρίνογκ της Βόρειας Ουαλίας σκοτώνονται και τα 5 άτομα που επιβαίνουν σε αυτό. (BBC)

;Νόμος και έγκλημα
*Η καθαιρεθείσα πρόεδρος της Νότιας Κορέας Παρκ Γκέουν Χε συλλαμβάνεται κατηγορούμενη για διαφθορά και κατάχρηση εξουσίας. (BBC)

;Πολιτική και εκλογές
*Στη Βενεζουέλα, το Ανώτατο Δικαστήριο αναλαμβάνει τις εξουσίες της Εθνοσυνέλευσης. Το Περού κάνει λόγο για κατάφωρη παραβίαση της δημοκρατικής τάξης στη χώρα. (Reuters) (Protothema,gr)

## 31 Μαρτίου

;Πόλεμος και επιθέσεις
*Από βόμβα με στόχο μουσουλμανικό τέμενος στην πόλη Παρατσινάρ του Πακιστάν κοντά στα σύνορα με το Αφγανιστάν σκοτώνονται τουλάχιστον 22 άτομα και δεκάδες άλλων τραυματίζονται. (Reuters)

;Καταστροφές και δυστυχήματα
*Κυκλώνας Ντέμπι
**Βρίσκεται το πτώμα μιας γυναίκας κοντά στο Μαργουιλμπάχ της Νέας Νότιας Ουαλίας. Εκφράζονται φόβοι για περισσότερους αγνοουμένους από τον κυκλώνα. (''The Australian'')

;Νόμος και έγκλημα
*Διαδηλωτές εναντίον της κυβέρνησης του Νικολάς Μαντούρο αποκλείουν τον κεντρικό αυτοκινητόδρομο της πρωτεύουσας Καράκας. (Reuters)

;Πολιτική και εκλογές
*Ο Πρόεδρος της Νότιας Αφρικής Τζέικομπ Ζούμα απολύει τον υπουργό Οικονομικών Πράβιν Γκόρνταν στο πλαίσιο ενός ευρέος ανασχηματισμού. Το ραντ Νότιας Αφρικής παρουσιάζει μεγάλη πτώση. (CNN)
*Διαδηλωτές βάζουν φωτιά στο Κογκρέσο της Παραγουάης σε ένδειξη διαμαρτυρίας αναφορικά με το νομοσχέδιο που επιτρέπει την επανεκλογή του προέδρου. (''BBC'')

03